Tambú
Tambú ta un instrumento, pero tambe un género di músika, kanto i baile tipiko di prinsipalmente Kòrsou pero ku ta wòrdu toka tambe, aunke menos, na Aruba i Boneiru. E músika di tambú ta ser toká i skucha prinsipalmente fin di aña. Un di e gruponan di tambú di mas konosí na Kòrsòu ta Zojojo y su grupo. 

Katibunan prosediente di Kòrsou a hiba e músika di tambú Boneiru, Aruba, Coro (Venezuela) i Puerto Rico. Tambú su komienso tabata na momentu ku antes ku e katibunan tabata ke ekspresa nan mal kontentu, di e mal trato ku nan ta haña serka e shon nan tabata hasi esaki den e forma aki. Di kual ku awendia bo ta mira ku e influensia tei ainda debi ku na Kòrsou ora nan ta toka esaki si bo tende e letranan nan ta ekspresa nan mal kontentu di e aña ku ta kabando i asina aki na un manera sano nan ta saka tur nan pensamentu nan. I tambe awendia e músika di tambú ta wòrdu toka tambe na un forma poko modifika i ku algun otro instrumento na Boneiru, Aruba, i Coro. Probablemente e úniko grupo di tambú awendia na Aruba ta Sodo y Cuero di e bario di Brasil.

E músika di dande ku ta wòrdu toka na Aruba fin di aña tambe ta famia direkto di tambu. Na Puerto Rico e músika a evolua den loke awendia ta konosi komo bomba hulandes.

E músika di tumba ku ta konosi na Aruba, Boneiru i Kòrsou ta relata na e músika di Kòrsou tambú. Na Kòrsou ta hasi distinshon entre tambú weis largu i tambú telelele. 

Na 2012 e fotografo Catrien Ariëns di Amsterdam a traha un dokumentario tokante tambú, titulá Nochi no ke laga mi bai. E ta mustra kon importante su forma di kanto i baile ta, di unda e ta bini i kon kontentu e yu di Korsou ta bira di esaki.

Link eksterno 
  Dokumentario tokante tambú, Youtube, tempo 52:21.

Bibliografia
 René Vicente Rosalia, Tambu : de legale en kerkelijke repressie van Afro-Curaçaose volksuitingen. Studie over tambú op Curaçao, de Antilliaanse muziek, dans, cultuur en geschiedenis, Zutphen, Hulanda: Walburg Pers, 1997, ISBN 9789060119877, 337 p.

Instrumento musikal
Folklor